ইউনিকোড হচ্ছে বিশ্বব্যাপী স্বীকৃত ক্যারেকটার-কোডিং স্ট্যান্ডার্ড, কোন ভাষা (যেমনঃ বাংলা) লেখার জন্য ব্যবহৃত হয়। আমেরিকা, ইউরোপ, মধ্যপ্রাচ্য, আফ্রিকা, ভারত, এশিয়া, প্যাসিফিকা সব অঞ্চলের ভাষার-ই সাপোর্ট আছে ইউনিকোডে। শুধু তাই নয় ঐতিহাসিক পাণ্ডুলিপি আর টেকনিক্যাল সিম্বল দেওয়ার ও ব্যবস্থা আছে। পৃথিবীর বিভিন্ন ভাষায় লেখালেখির আদান-প্রদান, প্রসেস করা, উপ্সথাপন করা সবকিছুই ইউনিকোড দিয়ে করা যায় (যেমনটা আপনারা এখন এই লেখাটা বাংলায় পড়তে পারছেন ইউনিকোড এর জন্য-ই!)। এছাড়া সাধারণ গাণিতিক আর টেকনিকাল চিহ্ন-ও দেওয়া যায়। বহুভাষায় কম্পিউটিং করার যে আন্তর্জাতিক সমস্যা ছিল, ইউনিকোড তার সমাধান করেছে। অবশ্য নতুন কিছু ভাষা বা প্রাগৈতিহাসিক পাণ্ডুলিপির জন্য সাপোর্ট নাও পেতে পারেন।